Roosa Koskelo

D’ **Roosa Koskelo**  (* 20. Àuigscht 1991 z’ Forssa, Fìnnlànd) ìsch a fìnnischa Volleybàllschpììlera, wo àls Libera schpììlt. Ìn Fìnnlànd un Sloweenia hàt sa d’ Maischtertìtel un Pokààler gwunna. Mìt’m Verain Àllianz MTV Stuttgart ìsch sa diitscha Maischtera un Pokààlsiigera worra. Üsserdam schpììlt sa ìn dr fìnnischa Nàzionààlmànnschàft.

## ìhra Kàrriar
D’ Koskelo hàt ìhra Kàrriar ànna 2006 biim Someron Pallo ààgfànga, wu sa bis àm Plàtz viar vu dr fìnnischa Maischterschàft glunga-n-ìsch. Ànna 2008 hàt sa zem Kimmo Volley gwackselt; mìt dam Verain ìsch sa eewafàlls Ligaviarta worra. Doo druff hàt sa dräi Joohra làng biim HPK Naiset gschpììlt. Doo ìsch sa ànna 2009/10 jewills uff Plàtz 2 vu dr fìnnischa Maischterschàft un vum fìnnischa Pokààlwättbewarb ànakumma. Ìm Joohr druff ìsch sa Drìtta ìn da baida Wättbewarwer worra. Ànna 2011/12 ìsch sa nochamol fìnnischa Vìzamaischtera worra. Ìn dr Saison 2012/13 ìsch sa mìt’m LP Kangasala Vìzamaischtera worra un hàt d’rzüa dr Fìnnlànd-Pokààl gwunna.

Vu 2013 bis 2016 ìsch d’ Koskelo biim Verain LP Viesti Salo àktiiv gsìì. Ànna 2013/14 ìsch sa mìt dr Verainsmànnschàft fìnnischa Maischtera worra un hàt nochamol d’ Sììlwerüsszaichnung biim nàzionààla Pokààlwättbewarb bikumma. Ìm gliicha Joohr ìsch sa mìt dr Verainsmànnschàft biim öiropäischa CEV-Cup uff Plàtz niina ànakumma. Ànna 2014/15 ìsch sa sowohl fìnnischa Maischtera wia àui Pokààlsiigera worra. Üsserdam ìsch d’ Verainsmànnschàft ìm saalwa Joohr bii dr CEV-Champion’s League uff Plàtz 16 ànakumma. Ànna 2015/16 ìsch d’ Koskelo ìn Fìnnlànd nochamol Vìzamaischtera un Pokààlsiigera gsìì; ìn dr Liga ìsch sa àls Bäschta Libera vum Joohr üsszaichent worra.

Vu 2016 bis 2018 hàt sa biim sloweenischa OK Branik Maribor gschpììlt. Ìn dr äärschta Saison ìsch sa sloweenischa Maischtera un Pokààlsiigera worra. D’rzüa ìsch d’ Verainsmànnschàft uff Plàtz dräi ìn dr Mìttelöiropäischa Liga so wia-n-uff Plàtz niina ìm CEV-Cup ànakumma. Ìn dr zwaita Saison hàt d’ Kosklo dr gliicha-n-Ärfolg bii da baida ìnternàzionààla Wättbewarwer ärziilt, un ìsch d’rzüa nochamol sloweenischa Maischtera un Pokààlsiigera worra. Züadam ìsch dr Verain bis àm Plàtz 17 vu dr Champion’s League glunga.

Ànna 2018 ìsch d’ Koskelo ìn dr diitscha Bundesligìschta Àllianz MTV Stuttgart gànga ge schpììla. Mìt dam Verain ìsch sa diitscha Maischtera worra un ìsch bis àm Plàtz 5 vu dr Champion’s League glunga. Bii da DVV-Pokààlwättbewarwer 2018/19 un 2019/20 hàt Stuttgart jewills s’ Andschpììl geega dr SSC Palmberg Schwerin verloora. Wu d’ Bundesliga-Saison 2019/20 kurz vor da Playoffs àbgebrocha worra-n-ìsch, ìsch Stuttgart uff Plàtz zwai gsìì. Ànna 2020/21 ìsch d’ Koskelo mìt Stuttgart diitscha Vìzamaischtera worra. Àm 7. Àwrìl 2021 hàt d’ Koskelo bekànnt gaa, àss sa àui d’ naachschta zwai Schpììlzitta fìr d’ Àllianz MTV Stuttgart schpììla wurd. Ànna 2021/22 hàt sa mìt dr Verainsmànnschàft ìhra greeschta-n-Ärfolg ghàà: sa ìsch diitscha Maischtera un Pokààlsiigera worra; ìn dr Bundesliga-n-ìsch sa àls Bäschta Libera vu dr Saison üsszaichent worra. D’rzüa ìsch d’ Mànnschàft ìm gliicha Joohr Zwaita ìm CEV-Pokààlwättbewarb worra —d’ zwai Runda vum Andschpììl geega dr Eczacıbaşı Istanbul hàt Stuttgart jewills mìt 3:1 verloora.

Naawadràà hàt d’ Koskelo mìt dr fìnnischa A-Nàzionààlmànnschàft àn dr Öiropäischa Maischterschàft 2019 mìtgmàcht.

## Weblìnks

* Profil bii dr diitscha Volleybàll-Bundesliga (hoochdiitsch)
* Profil biim Öiropäischa Volleybàll-Verbànd CEV (anglisch)
* Profil ìn dr Dàtabànk vu *WorldofVolley* (anglisch)
* Profil ìn dr Dàtabànk vu *Volleybox* (hoochdiitsch)

## Ainzelnoohwiisa